Bašeskija, san o Sarajevu
Bašeskija, san o Sarajevu, dramska igra u dvanaest slika sa epilogom, jeste djelo bosanskohercegovačkog književnika Darka Lukića iz 1991. godine. Drama, koja se odvija u Sarajevu krajem 18. vijeka, je priča o ružnim vremenima i dobrim ljudima. Pozorišna predstava "Bašeskija, san o Sarajevu" je svoju premijeru doživjela 12. aprila 1991. godine. Jubilarni stoti put predstava je izvedena 23. februara 2006. u sarajevskom Pozorištu mladih u režiji Gradimira Gojera. Istog dana emitovana je i na talasima "BH radija 1".